ประกาศเทศบาลตำบลหัวทะเลประกาศเทศบาลตำบลหัวทะเลเรื่องการดำเนินการเกี่ยวกับข้อมูลข่าวสารส่วนบุคคล[๑] เพื่อให้เป็นไปตามความในมาตรา ๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการนำลงพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอ เทศบาลตำบลหัวทะเล จึงจัดให้มีระบบข้อมูลข่าวสารส่วนบุคคลดังนี้ข้อ ๑ ประเภทของบุคคลที่มีการเก็บข้อมูลไว้(๑) นายกเทศมนตรีและรองนายกเทศมนตรี(๒) ประธานและรองประธานสภาเทศบาล(๓) สมาชิกสภาเทศบาล(๔) พนักงานเทศบาล สังกัดเทศบาลตำบลหัวทะเล(๕) ลูกจ้างประจำ สังกัดเทศบาลตำบลหัวทะเล(๖) พนักงานจ้างตามภารกิจ สังกัดเทศบาลตำบลหัวทะเล(๗) พนักงานจ้างทั่วไป สังกัดเทศบาลตำบลหัวทะเล(๘) บุคคลที่มีหน้าที่เสียภาษีป้าย ภาษีโรงเรือนและที่ดินภาษีบำรุงท้องที่ในเขตเทศบาลตำบลหัวทะเล(๙) ผู้ประกอบการหรือนิติบุคคลที่เป็นคู่สัญญากับเทศบาลตำบลหัวทะเลข้อ ๒ ประเภทของข้อมูลข่าวสารส่วนบุคคล(๑) บุคคลตาม (๑) - (๓) ของข้อ ๑ สมุดทะเบียนประวัติ(๒) บุคคลตาม (๔) - (๗) ของข้อ ๑ สมุดประวัติ/แฟ้มประวัติ(๓) บุคคลตาม (๘) - (๙) ของข้อ ๑ ทะเบียนภาษีต่าง ๆ ใบเสร็จรับเงินฎีกาเบิกจ่ายเงินและสัญญาจ้างต่าง ๆข้อ ๓ ลักษณะการใช้ข้อมูลตามปกติ(๑) บุคคลตาม (๑) ของข้อ ๑ ใช้ในการบริหารกิจการของเทศบาลตำบลหัวทะเล(๒) บุคคลตาม (๒) และ (๓) ของข้อ ๑ ใช้ในการควบคุม ดูแลตรวจสอบการทำงานของนายกเทศมนตรีและรองนายกเทศมนตรี(๓) บุคคลตาม (๔) - (๗) ของข้อ ๑ ใช้ในการบริหารงานบุคคลของเทศบาล(๔) บุคคลตาม (๘) และ (๙) ของข้อ ๑ ใช้ในการบริหารงานทางการเงินการคลังใช้ในการเบิกจ่ายเงินให้กับคู่สัญญาจ้างเหมาก่อสร้างและใช้เป็นหลักฐานในการเรียกเก็บภาษีต่าง ๆ การประเมินภาษีและการประมาณการรายได้ประจำปีงบประมาณของเทศบาลข้อ ๔ วิธีการขอตรวจดูข้อมูลข่าวสาร(๑) บุคคลตาม (๑) - (๓) ของข้อ ๑ กรอกแบบฟอร์มขอตรวจสอบตามแบบที่เทศบาลกำหนดและนายกเทศมนตรีเป็นผู้พิจารณาอนุญาต(๒) บุคคลตาม (๔) - (๗) ของข้อ ๑ กรอกแบบฟอร์มขอตรวจสอบ ตามแบบที่เทศบาลกำหนดและปลัดเทศบาลเป็นผู้พิจารณาอนุมัติ(๓) บุคคลตาม (๘) - (๙) ของข้อ ๑ กรอกแบบฟอร์มขอตรวจสอบตามแบบที่เทศบาลกำหนดและนายกเทศมนตรีเป็นผู้พิจารณาอนุมัติข้อ ๕ วิธีการขอแก้ไขเปลี่ยนแปลงข้อมูล(๑) บุคคลตาม (๑) - (๓) ของข้อ ๑ ขอแก้ไขเปลี่ยนแปลงข้อมูลโดยการยื่นคำร้องพร้อมทั้งแนบสำเนาเอกสารหลักฐานที่เกี่ยวข้อง และขออนุมัติจากปลัดเทศบาลหรือนายกเทศมนตรีจึงให้เจ้าหน้าที่ผู้รับผิดชอบดำเนินการแก้ไขเปลี่ยนแปลงต่อไป(๒) บุคคลตาม (๔) - (๗) ของข้อ ๑ ขอแก้ไขเปลี่ยนแปลงข้อมูลดังนี้(๒.๑) การขอแก้ไข วัน เดือน ปีเกิดปฏิบัติตามระเบียบสำนักนายกรัฐมนตรี ว่าด้วยการแก้ไข วัน เดือน ปีเกิดในทะเบียนประวัติข้าราชการ พ.ศ. ๒๕๔๘(๒.๒) การแก้ไขเพิ่มเติมรายการในแฟ้มประวัติพนักงาน มีแนวทางปฏิบัติดังนี้(๒.๒.๑)รายการเปลี่ยนแปลงหรือเพิ่มเติมที่จะต้องแจ้งให้เทศบาลทราบเพื่อบันทึกในแฟ้มทะเบียนประวัติพนักงานเทศบาล- การผ่านการอบรม ดูงานและการได้รับเครื่องราชอิสริยาภรณ์แจ้งการเปลี่ยนแปลงหรือเพิ่มเติมรายการดังกล่าวโดยแนบสำเนาเอกสารหลักฐานที่เกี่ยวข้องให้เทศบาล จำนวน ๑ ชุด- การเพิ่มวุฒิการศึกษา ใช้หลักฐานสำเนาประกาศนียบัตรปริญญาบัตรและสำเนาใบแสดงผลการศึกษา(Transcipt)จำนวน ๓ ชุด- การเปลี่ยนชื่อ - ชื่อสกุล ให้แจ้งการเปลี่ยนแปลงโดยแนบสำเนาเอกสารหลักฐานใบเปลี่ยนชื่อ - สกุล พร้อมกับแนบ ท.ร. ๑๔(สำเนาทะเบียนบ้าน) จำนวน ๓ ชุด- การเพิ่มเติมรายการอื่น ๆ เช่น การได้รับคัดเลือกเป็นพนักงานดีเด่นเป็นต้น ให้ส่งสำเนาใบประกาศหรือหลักฐานอื่น ๆ จำนวน ๑ ชุด(๒.๒.๒) เอกสารหลักฐานที่ส่งให้เทศบาลต้องรับรองสำเนาถูกต้องตามข้อ๓๑ ของระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖ ทุกครั้ง(๓) บุคคลตาม (๘) และ (๙) ของข้อ ๑ ขอแก้ไขเปลี่ยนแปลงข้อมูลโดยการยื่นคำร้องพร้อมทั้งแนบสำเนาเอกสารหลักฐานที่เกี่ยวข้อง และขออนุมัติจากปลัดเทศบาลหรือนายกเทศมนตรีจึงให้เจ้าหน้าที่ผู้รับผิดชอบดำเนินการแก้ไขเปลี่ยนแปลงต่อไปข้อ ๖ แหล่งที่มาของข้อมูล(๑) บุคคลตาม (๑) - (๓) ของข้อ ๑ เจ้าของประวัติ(๒) บุคคลตาม (๔) - (๗) ของข้อ ๑ เจ้าของประวัติ/คำสั่งแต่งตั้ง ย้ายเลื่อนขั้นเงินเดือน(๓) บุคคลตาม (๘) ของข้อ ๑ การสำรวจและยื่นแบบการเสียภาษี(๔) บุคคลตาม (๙) ของข้อ ๑ จากสัญญาจ้างเหมาประกาศณ วันที่ ๒๑ กุมภาพันธ์ พ.ศ. ๒๕๕๔สุวัฒน์พื้นทะเลนายกเทศมนตรีตำบลหัวทะเลปริยานุช/ผู้จัดทำ๖ พฤษภาคม ๒๕๕๔ณัฐวดี/ตรวจ๖ พฤษภาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๔๕ ง/หน้า ๓๑/๒๐ เมษายน ๒๕๕๔